paragraph_text: Iako se postupak među narodima razlikuje uvijek je povezan s određenim obredom (proslava rođenja, vjenčanje, pokop itd.) koji se, u glavnom, odvijaju zimi, te uključije gozbu, ples, glazbu i duhovne ceremonije. Domaćin ukazuje na svoju nadmoć i bogatstvo darujući vrijedne predmete, čime povećava i potvrđuje svoj društveni ugled. Takav se čin, iz perspektive pripadnika zapadne kulture čini besmislenim, te se može shvatiti samo unutar pripadajućeg kulturnog konteksta. Osim gospodarske, potlač ima i religijsku funkciju; glavni se sudionici doživljavaju kao duhove predaka. Ovaj fenomen ima, također, i društvenu funkciju, jer zbližavanjem različitih rodova, obitelji i društvenih skupina, društvene veze se iznova uspostavljaju, a ekonomsko tumačenje ovaj čin vidi i kao vrstu mehanizma koji ujednačava bogatstvo u društvu.